જયવંતીબેનને કૈક યાદ આવ્યું હોય એમ કહે, “તમને યાદ છે, ચાર વર્ષના યશને લઈને આપણે બન્ને જયંતના લગ્ન પ્રસંગે વાયા શિકાગો અમદાવાદ જવા ન્યુ જર્સીથી પ્લેનમાં નીકળેલાં પલ્લવી અને સંજય પછીથી આવવાના હતા. શિકાગો એરપોર્ટ ઉપર ઈમિગ્રેશન ઓફીસના ઓફિસરે યશનો પાસપોર્ટ જોઇને કહ્યું કે પાસપોર્ટ એક્સ્પાયર થઇ ગયો છે. આપણે મોટી ચિંતામાં પડી ગયાં હતાં. પલ્લવી – સંજય સાથે ફોનમાં વાત કરી ખટપટ કરી યશને ખુબ સમજાવીને એર લાઈનની એસ્કોર્ટ સર્વિસની મદદથી ફક્ત ચાર વર્ષના યશને ન્યુવાર્ક જતા પ્લેનમાં સમજાવીને એકલો બેસાડી દીધો હતો. આપણે બે માંડ માંડ અમદાવાદની એર ઇન્ડિયાની ફ્લાઈટ પકડી શક્યાં હતાં.”